พระราชกฤษฎีกาพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชาครุยวิทยฐานะเข็มวิทยฐานะ และครุยประจำตำแหน่งของมหาวิทยาลัยราชภัฏเชียงรายพ.ศ. ๒๕๕๔ ภูมิพลอดุลยเดชป.ร.ให้ไว้ ณวันที่ ๒๘ มิถุนายน พ.ศ. ๒๕๕๔เป็นปีที่ ๖๖ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยราชภัฏเชียงรายอาศัยอำนาจตามความในมาตรา ๑๘๗ของรัฐธรรมนูญแห่งราชอาณาจักรไทย กับมาตรา ๕๖ วรรคสองและมาตรา ๖๐ วรรคสอง แห่งพระราชบัญญัติมหาวิทยาลัยราชภัฏ พ.ศ. ๒๕๔๗ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะเข็มวิทยฐานะ และครุยประจำตำแหน่งของมหาวิทยาลัยราชภัฏเชียงราย พ.ศ. ๒๕๕๔มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปเว้นแต่(๑) บทบัญญัติมาตรา ๓ (๑) (ค) และมาตรา ๗ (๑)ให้ใช้บังคับตั้งแต่วันที่ ๙ เมษายน พ.ศ. ๒๕๔๙ เป็นต้นไป(๒) บทบัญญัติมาตรา ๔ และมาตรา ๗ (๖) ให้ใช้บังคับตั้งแต่วันที่ ๒๐เมษายน พ.ศ. ๒๕๕๒ เป็นต้นไปมาตรา๓[๒]ให้กำหนดปริญญาในสาขาวิชาและอักษรย่อสำหรับสาขาวิชาของมหาวิทยาลัยราชภัฏเชียงรายดังต่อไปนี้(๑)สาขาวิชาการบัญชี มีปริญญาสามชั้น คือ(ก)เอก เรียกว่า บัญชีดุษฎีบัณฑิต ใช้อักษรย่อ บช.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า บัญชีมหาบัณฑิต ใช้อักษรย่อ บช.ม.(ค)ตรี เรียกว่า บัญชีบัณฑิต ใช้อักษรย่อ บช.บ.(๒)สาขาวิชาการแพทย์แผนไทย มีปริญญาสามชั้น คือ(ก)เอก เรียกว่า การแพทย์แผนไทยดุษฎีบัณฑิต ใช้อักษรย่อ พท.ด.(ข)โท เรียกว่า การแพทย์แผนไทยมหาบัณฑิต ใช้อักษรย่อ พท.ม.(ค)ตรี เรียกว่า การแพทย์แผนไทยบัณฑิต ใช้อักษรย่อ พท.บ.(๓)สาขาวิชาการศึกษา มีปริญญาสามชั้น คือ(ก)เอก เรียกว่า ครุศาสตรดุษฎีบัณฑิต ใช้อักษรย่อ ค.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า ครุศาสตรมหาบัณฑิต ใช้อักษรย่อ ค.ม.(ค)ตรี เรียกว่า ครุศาสตรบัณฑิต ใช้อักษรย่อ ค.บ.(๔)สาขาวิชานิติศาสตร์ มีปริญญาสามชั้น คือ(ก)เอก เรียกว่า นิติศาสตรดุษฎีบัณฑิต ใช้อักษรย่อ น.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า นิติศาสตรมหาบัณฑิต ใช้อักษรย่อ น.ม.(ค)ตรี เรียกว่า นิติศาสตรบัณฑิต ใช้อักษรย่อ น.บ.(๕)สาขาวิชานิเทศศาสตร์ มีปริญญาสามชั้น คือ(ก)เอก เรียกว่า นิเทศศาสตรดุษฎีบัณฑิต ใช้อักษรย่อ นศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า นิเทศศาสตรมหาบัณฑิต ใช้อักษรย่อ นศ.ม.(ค)ตรี เรียกว่า นิเทศศาสตรบัณฑิต ใช้อักษรย่อ นศ.บ.(๖)สาขาวิชาบริหารธุรกิจ มีปริญญาสามชั้น คือ(ก)เอก เรียกว่า บริหารธุรกิจดุษฎีบัณฑิต ใช้อักษรย่อ บธ.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า บริหารธุรกิจมหาบัณฑิต ใช้อักษรย่อ บธ.ม.(ค)ตรี เรียกว่า บริหารธุรกิจบัณฑิต ใช้อักษรย่อ บธ.บ.(๗)สาขาวิชารัฐประศาสนศาสตร์ มีปริญญาสามชั้น คือ(ก)เอก เรียกว่า รัฐประศาสนศาสตรดุษฎีบัณฑิต ใช้อักษรย่อ รป.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า รัฐประศาสนศาสตรมหาบัณฑิต ใช้อักษรย่อ รป.ม.(ค)ตรี เรียกว่า รัฐประศาสนศาสตรบัณฑิต ใช้อักษรย่อ รป.บ.(๘)สาขาวิชาวิทยาศาสตร์ มีปริญญาสามชั้น คือ(ก)เอก เรียกว่า วิทยาศาสตรดุษฎีบัณฑิต ใช้อักษรย่อ วท.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า วิทยาศาสตรมหาบัณฑิต ใช้อักษรย่อ วท.ม.(ค)ตรี เรียกว่า วิทยาศาสตรบัณฑิต ใช้อักษรย่อ วท.บ.(๙)สาขาวิชาวิศวกรรมศาสตร์ มีปริญญาสามชั้น คือ(ก)เอก เรียกว่า วิศวกรรมศาสตรดุษฎีบัณฑิต ใช้อักษรย่อ วศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า วิศวกรรมศาสตรมหาบัณฑิต ใช้อักษรย่อ วศ.ม.(ค)ตรี เรียกว่า วิศวกรรมศาสตรบัณฑิต ใช้อักษรย่อ วศ.บ.(๑๐)สาขาวิชาศิลปศาสตร์ มีปริญญาสามชั้น คือ(ก)เอก เรียกว่า ศิลปศาสตรดุษฎีบัณฑิต ใช้อักษรย่อ ศศ.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า ศิลปศาสตรมหาบัณฑิต ใช้อักษรย่อ ศศ.ม.(ค)ตรี เรียกว่า ศิลปศาสตรบัณฑิต ใช้อักษรย่อ ศศ.บ.(๑๑)สาขาวิชาสถาปัตยกรรมศาสตร์ มีปริญญาสามชั้น คือ(ก)เอก เรียกว่า สถาปัตยกรรมศาสตรดุษฎีบัณฑิต ใช้อักษรย่อ สถ.ด. และปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า สถาปัตยกรรมศาสตรมหาบัณฑิต ใช้อักษรย่อ สถ.ม.(ค)ตรี เรียกว่า สถาปัตยกรรมศาสตรบัณฑิต ใช้อักษรย่อ สถ.บ.(๑๒)สาขาวิชาสาธารณสุขศาสตร์ มีปริญญาสามชั้น คือ(ก)เอก เรียกว่า สาธารณสุขศาสตรดุษฎีบัณฑิต ใช้อักษรย่อ ส.ด. และ ปรัชญาดุษฎีบัณฑิต ใช้อักษรย่อ ปร.ด.(ข)โท เรียกว่า สาธารณสุขศาสตรมหาบัณฑิต ใช้อักษรย่อ ส.ม.(ค)ตรี เรียกว่า สาธารณสุขศาสตรบัณฑิต ใช้อักษรย่อ ส.บ.ทั้งนี้หากมีสาขาหรือวิชาเอกให้ระบุชื่อสาขาหรือวิชาเอกนั้นไว้ในวงเล็บต่อท้ายปริญญาด้วยมาตรา ๔ ครุยวิทยฐานะของมหาวิทยาลัยราชภัฏเชียงรายมีสามชั้น ดังต่อไปนี้(๑) ครุยดุษฎีบัณฑิต เป็นเสื้อคลุมทำด้วยผ้าหรือแพรสีดำผ่าอกตลอดยาวเหนือข้อเท้าพอประมาณหลังจีบมีแถบผ้าหรือแพรสีประจำสาขาวิชา กว้าง ๑๕ เซนติเมตรเย็บติดเป็นสาบตลอดด้านหน้าทั้งสองข้าง แขนเสื้อกว้างและยาวตกข้อมือปลายแขนปล่อยตอนกลางแขนทั้งสองข้างมีแถบผ้าหรือแพรสีประจำสาขาวิชา กว้าง ๔เซนติเมตร ยาว ๓๘ เซนติเมตร พับปลายแถบเป็นมุมแหลม จำนวนสามแถบติดเรียงกันระยะห่างระหว่างแถบ ๔ เซนติเมตรประดับตราสัญลักษณ์มหาวิทยาลัยทำด้วยโลหะดุนนูนสีเงิน สูง ๕ เซนติเมตรบนแถบผ้าหรือแพรสีประจำสาขาวิชาด้านหน้าทั้งสองข้างมีผ้าคล้องคอด้านในทำด้วยผ้าหรือแพรสีเทา ขลิบริมด้วยผ้าหรือแพรสีทอง กว้าง ๒เซนติเมตร และมีแถบผ้าหรือแพรสีแสด กว้าง ๘ เซนติเมตร ทาบด้านนอกทำด้วยผ้าหรือแพรสีดำเช่นเดียวกับเสื้อ ขลิบริมด้วยผ้าหรือแพรสีทอง กว้าง ๒เซนติเมตร และมีแถบผ้าหรือแพรสีประจำสาขาวิชา กว้าง ๘ เซนติเมตร ทาบขอบบนประกอบด้วยหมวกแผ่นสี่เหลี่ยมจัตุรัสยาวด้านละ ๒๔ เซนติเมตร ทำด้วยผ้า หรือแพรสีดำมีพู่ห้อยทำด้วยดิ้นทองยาว ๒๒ เซนติเมตร(๒) ครุยมหาบัณฑิต เช่นเดียวกับครุยดุษฎีบัณฑิตเว้นแต่แถบผ้าหรือแพรสีประจำสาขาวิชาตอนกลางแขนทั้งสองข้างมีจำนวนสองแถบ(๓) ครุยบัณฑิต เช่นเดียวกับครุยมหาบัณฑิต เว้นแต่แถบผ้าหรือแพรสีประจำสาขาวิชาตอนกลางแขนทั้งสองข้างมีจำนวนหนึ่งแถบมาตรา ๕ เข็มวิทยฐานะของมหาวิทยาลัยราชภัฏเชียงรายมีลักษณะเป็นรูปตราสัญลักษณ์มหาวิทยาลัยทำด้วยโลหะดุนนูนสีทอง สูง ๕ เซนติเมตรมาตรา ๖ ครุยประจำตำแหน่งและเครื่องหมายประกอบครุยประจำตำแหน่งของนายกสภามหาวิทยาลัย กรรมการสภามหาวิทยาลัยและผู้บริหารของมหาวิทยาลัยราชภัฏเชียงราย มีดังต่อไปนี้(๑) นายกสภามหาวิทยาลัยและอธิการบดีครุยเป็นเสื้อคลุมทำด้วยผ้าซาตินสีดำผ่าอกตลอดยาวเหนือข้อเท้าพอประมาณแขนเสื้อกว้างและยาวตกข้อมือ ปลายแขนปล่อย มีสำรดรอบขอบ สำรดต้นแขน และสำรดปลายแขนโดยพื้นสำรดทำด้วยผ้าสักหลาดสีน้ำเงิน กว้าง ๑๐ เซนติเมตร ทาบแถบสีทอง กว้าง ๑เซนติเมตร จำนวนสี่แถบ บนผ้าสักหลาดสีน้ำเงินมีระยะห่างระหว่างแถบ ๒ เซนติเมตรมีสายสร้อยทำด้วยโลหะสีทอง กึ่งกลางสายสร้อยมีตราสัญลักษณ์มหาวิทยาลัยทำด้วยโลหะดุนนูนสีทองสูง ๕ เซนติเมตร ประดับระหว่างไหล่ทั้งสองข้าง(๒) กรรมการสภามหาวิทยาลัยเช่นเดียวกับนายกสภามหาวิทยาลัยและอธิการบดี เว้นแต่ไม่มีสายสร้อยประดับและมีตราสัญลักษณ์มหาวิทยาลัยทำด้วยโลหะดุนนูนสีทอง สูง ๕ เซนติเมตร ติดบนสำรดรอบขอบด้านหน้าอกทั้งสองข้าง(๓) รองอธิการบดี ผู้ช่วยอธิการบดี คณบดี ผู้อำนวยการและหัวหน้าส่วนราชการหรือหัวหน้าหน่วยงานที่เรียกชื่ออย่างอื่นที่มีฐานะเทียบเท่าคณะเช่นเดียวกับกรรมการสภามหาวิทยาลัย เว้นแต่ตราสัญลักษณ์มหาวิทยาลัยทำด้วยโลหะดุนนูนสีเงินสูง ๕ เซนติเมตรมาตรา๗[๓]สีประจำสาขาวิชา มีดังต่อไปนี้(๑)สาขาวิชาการบัญชี สีฟ้าเทา(๒)สาขาวิชาการแพทย์แผนไทย สีเขียวหัวเป็ด(๓)สาขาวิชาการศึกษา สีฟ้า(๔)สาขาวิชานิติศาสตร์ สีขาว(๕)สาขาวิชานิเทศศาสตร์ สีน้ำเงินอ่อน(๖)สาขาวิชาบริหารธุรกิจ สีชมพู(๗)สาขาวิชารัฐประศาสนศาสตร์ สีม่วง(๘)สาขาวิชาวิทยาศาสตร์ สีเหลือง(๙)สาขาวิชาวิศวกรรมศาสตร์ สีเลือดหมู(๑๐)สาขาวิชาศิลปศาสตร์ สีแสด(๑๑)สาขาวิชาสถาปัตยกรรมศาสตร์ สีน้ำตาล(๑๒)สาขาวิชาสาธารณสุขศาสตร์ สีบานเย็นมาตรา ๘ ให้มหาวิทยาลัยราชภัฏเชียงรายจัดทำครุยวิทยฐานะเข็มวิทยฐานะ และครุยประจำตำแหน่งตามพระราชกฤษฎีกานี้ขึ้นไว้เป็นตัวอย่างมาตรา ๙ ให้รัฐมนตรีว่าการกระทรวงศึกษาธิการรักษาการตามพระราชกฤษฎีกานี้ผู้รับสนองพระบรมราชโองการอภิสิทธิ์เวชชาชีวะนายกรัฐมนตรีหมายเหตุ:- เหตุผลในการประกาศใช้พระราชกฤษฎีกาฉบับนี้ คือ เนื่องจากได้มีการประกาศใช้บังคับพระราชบัญญัติมหาวิทยาลัยราชภัฏพ.ศ. ๒๕๔๗ ประกอบกับมาตรา ๕๖ วรรคสอง และมาตรา ๖๐ วรรคสองแห่งพระราชบัญญัติดังกล่าวบัญญัติว่า การกำหนดให้สาขาวิชาใดมีปริญญาชั้นใดและจะใช้อักษรย่อสำหรับสาขาวิชานั้นอย่างไร และการกำหนดลักษณะ ชนิด ประเภทและส่วนประกอบของครุยวิทยฐานะ เข็มวิทยฐานะ และครุยประจำตำแหน่งให้ตราเป็นพระราชกฤษฎีกา จึงจำเป็นต้องตราพระราชกฤษฎีกานี้พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยราชภัฏเชียงราย (ฉบับที่ ๒) พ.ศ. ๒๕๕๘[๔]มาตรา ๒ พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปหมายเหตุ:- เหตุผลในการประกาศใช้พระราชกฤษฎีกาฉบับนี้ คือ เนื่องจากมหาวิทยาลัยราชภัฏเชียงรายได้เปิดสอนสาขาวิชาการบัญชีเพิ่มขึ้นสมควรกำหนดปริญญาในสาขาวิชาและอักษรย่อสำหรับสาขาวิชา รวมทั้งสีประจำสาขาวิชาสำหรับสาขาวิชาดังกล่าวจึงจำเป็นต้องตราพระราชกฤษฎีกานี้พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชาครุยวิทยฐานะ เข็มวิทยฐานะ และครุยประจำตำแหน่งของมหาวิทยาลัยราชภัฏเชียงราย (ฉบับที่๓) พ.ศ. ๒๕๖๐[๕]มาตรา๒ พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปหมายเหตุ :-เหตุผลในการประกาศใช้พระราชกฤษฎีกาฉบับนี้ คือเนื่องจากมหาวิทยาลัยราชภัฏเชียงรายได้เปิดสอนสาขาวิชาสาธารณสุขศาสตร์เพิ่มขึ้นสมควรกำหนดปริญญาในสาขาวิชาและอักษรย่อสำหรับสาขาวิชารวมทั้งสีประจำสาขาวิชาสำหรับสาขาวิชาดังกล่าว จึงจำเป็นต้องตราพระราชกฤษฎีกานี้วันทิตา/ปรับปรุง๑๖ มิถุนายน๒๕๕๘นุสรา/ผู้ตรวจ๑ กรกฎาคม ๒๕๕๘พรวิภา/เพิ่มเติม๑๖ พฤษภาคม๒๕๖๐[๑] ราชกิจจานุเบกษาเล่ม ๑๒๘/ตอนที่ ๕๔ ก/หน้า ๑/๔ กรกฎาคม ๒๕๕๔[๒] มาตรา ๓แก้ไขเพิ่มเติมโดยพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยราชภัฏเชียงราย (ฉบับที่ ๓) พ.ศ. ๒๕๖๐[๓] มาตรา ๗แก้ไขเพิ่มเติมโดยพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะ เข็มวิทยฐานะและครุยประจำตำแหน่งของมหาวิทยาลัยราชภัฏเชียงราย (ฉบับที่ ๓) พ.ศ. ๒๕๖๐[๔] ราชกิจจานุเบกษาเล่ม ๑๓๒/ตอนที่ ๓๖ ก/หน้า ๑/๓๐ เมษายน ๒๕๕๘[๕] ราชกิจจานุเบกษาเล่ม ๑๓๔/ตอนที่ ๕๒ ก/หน้า ๑๓/๑๐ พฤษภาคม ๒๕๖๐